Document ID: 32010D0712
Publication Date: 2010-11-23

Content:
DEĊIŻJONI TAL-KUMMISSJONI
tat-23 ta’ Novembru 2010
li tapprova programmi annwali u pluriennali u l-kontribut finanzjarju mill-Komunità għall-eradikazzjoni, il-kontroll u l-monitoraġġ ta’ ċertu mard tal-annimali u żoonożi ppreżentati mill-Istati Membri għall-2011 u s-snin ta’ wara
(notifikata bid-dokument numru C(2010) 8125)
(2010/712/UE)
Il-KUMMISSJONI EWROPEA,
Wara li kkunsidrat it-Trattat dwar il-Funzjonament tal-Unjoni Ewropea,
Wara li kkunsidrat id-Deċiżjoni tal-Kunsill 2009/470/KE tal-25 ta’ Mejju 2009 dwar in-nefqa fil-kamp veterinarju (1), u b' mod partikolari l-Artikolu 27(5) tagħha,
Billi:
(1)
Id-Deċiżjoni 2009/470/KE tistabbilixxi l-proċeduri li jirregolaw il-kontribuzzjoni finanzjarja tal-Unjoni għal programmi għall-eradikazzjoni, il-kontroll u l-monitoraġġ ta’ mard tal-annimali u żoonożi.
(2)
Barra minn hekk, l-Artikolu 27(1) tad-Deċiżjoni 2009/470/KEE jistipula li għandha tkun introdotta miżura finanzjarja tal-Unjoni biex tirrimborża n-nefqa li ssir mill-Istati Membri għall-finanzjament tal-programmi nazzjonali għall-eradikazzjoni, il-kontroll u l-monitoraġġ tal-mard tal-annimali u żoonożi elenkati fl-Anness 1 għal din id-Deċiżjoni.
(3)
Id-Deċiżjoni tal-Kummissjoni 2008/341/KE tal-25 ta’ April 2008 li tistabbilixxi l-kriterji Komunitarji għal programmi nazzjonali għall-qerda, il-kontroll u l-monitoraġġ ta’ ċertu mard tal-annimali u żoonożi (2) tipprevedi li sabiex ikunu approvati taħt il-miżuri finanzjarji tal-Unjoni, il-programmi ppreżentati mill-Istati Membri għandhom għallinqas jissodisfaw il-kriterji stabbiliti fl-Anness għal dik id-Deċiżjoni.
(4)
Ir-Regolament (KE) Nru 999/2001 tal-Parlament Ewropew u tal-Kunsill tat-22 ta’ Mejju 2001 li jistabblixxi regoli għall-prevenzjoni, kontroll u eradikazzjoni ta’ ċertu enċefalopatija sponġiformi li tinxtered (3), jipprovdi għal programmi ta’ monitoraġġ annwali mill-Istati Membri għall-enċefalopatiji sponġiformi trażmissibbli (TSEs) fl-annimali bovini, ovini u kaprini.
(5)
Id-Direttiva tal-Kunsill 2005/94/KE tal-20 ta’ Diċembru 2005 dwar miżuri Komunitarji għall-kontroll tal-influwenza tat-tjur (4) tipprovdi wkoll għal programmi ta’ sorveljanza mill-Istati Membri li għandhom jitwettqu fir-rigward tat-tjur u l-għasafar salvaġġi sabiex jikkontribwixxu, inter alia, abbażi ta’ evalwazzjonijiet tar-riskju aġġornati regolament, għall-għarfien dwar it-theddid impost mill-għasafar salvaġġi fir-rigward ta’ kwalunkwe vajrus tal-influwenza ta’ oriġini avjarja fl-għasafar. Dawn il-programmi annwali, u l-finanzjament tagħhom, għall-monitoraġġ jeħtieġu jiġu approvati wkoll.
(6)
Ċerti Stati Membri ppreżentaw lill-Kummissjoni programmi annwali għall-eradikazzjoni, il-kontroll u l-monitoraġġ tal-mard tal-annimali, programmi għal kontrolli mmirati lejn il-prevenzjoni ta’ żoonożijiet, u programmi ta’ monitoraġġ annwali għall-eradikazzjoni u l-monitoraġġ ta’ ċerti TSEs li għalihom huma jixtiequ jirċievu kontribut finanzjarju mill-Unjoni.
(7)
Għas-snin 2009 u 2010, ċerti programmi pluriennali ppreżentati mill-Istati Membri għall-eradikazzjoni, il-kontroll u l-monitoraġġ tal-mard tal-annimali kienu approvati skont id-Deċiżjoni tal-Kunsill 2008/897/KE (5) u 2009/883/KE (6).
(8)
L-impenn tan-nefqa għal dawn il-programmi pluriennali kien adottat skont l-Artikolu 76(3) tar-Regolament tal-Kunsill (KE, Euratom) 1605/2002 tal-25 ta’ Ġunju 2002 rigward ir-Regolament Finanzjarju applikabbli ghall-bagit generali tal-Komunitajiet Ewropej (7). L-ewwel impenn tal-baġit għal dawn il-programmi sar wara l-approvazzjoni tagħhom. Kull impenn annwali sussegwenti għandu jsir mill-Kummissjoni fil-funzjoni tat-twettiq tal-programm għas-sena preċedenti, abbażi ta’ deċiżjoni li tingħata kontribuzzjoni li hemm referenza għaliha fl-Artikolu 27(5) tad-Deċiżjoni 2009/470/KE.
(9)
Il-programmi kontra l-idrofobija f'ħafna Stati Membri issa qed joqorbu lejn l-istadju tal-kisba tal-objettivi tagħhom ta’ eradikazzjoni ta’ din it-theddida importanti għas-saħħa pubblika. Huwa xieraq li jiġi pprovdut appoġġ addizzjonali għal dawn il-programmi permezz ta’ livell ogħla ta’ kontribut finanzjarju mill-Unjoni, sabiex isaħħaħ l-isforzi tal-Istati Membri biex jeqirdu din il-marda kemm jista’ jkun malajr.
(10)
Ċerti Stati Membri li implimentaw b'suċċess programmi ta’ qerda tal-idrofobija li jkunu ġew ko-finanzjati għal bosta snin, għandhom fruntieri komuni ma' pajjiżi terzi fejn din il-marda hija preżenti. Sabiex finalment tinqered l-idrofobija, ċerti attivitajiet ta’ vaċċinazzjoni jeħtieġu jitwettqu fit-territorju ta’ dawk il-pajjiżi terzi kontigwi mal-Unjoni.
(11)
Il-Kummissjoni vvalutat il-programmi annwali ppreżentati mill-Istati Membri, kif ukoll it-tielet u t-tieni sena rispettivament tal-programmi pluriennali approvati għall-2009 u l-2010, kemm mill-perspettiva veterinarja kif ukoll minn dik finanzjarja. Dawn il-programmi nstabu li jikkonformaw mal-leġislazzjoni veterinarja rilevanti tal-Unjoni u b’mod partikolari mal-kriterji stabbiliti fid-Deċiżjoni 2008/341/KE.
(12)
Fid-dawl tal-importanza tal-programmi annwali u pluriennali biex jintlaħqu l-objettivi tal-Unjoni fil-qasam ta’ saħħet l-annimali u l-pubbliku, kif ukoll tal-applikazzjoni obbligatorja fl-Istati Membri kollha fil-każ tal-programmi tat-TSE u tal-influwenza avjarja, huwa xieraq li tkun stabbilita r-rata adatta ta’ kontribut finanzjarju tal-Unjoni għar-rimborż tal-ispejjeż li jkunu ser isiru mill-Istati Membri kkonċernati għall-miżuri li hemm referenza għalihom f’din id-Deċiżjoni sa ammont massimu għal kull programm.
(13)
Għall-finijiet ta’ maniġġjar tajjeb, użu iktar effiċjenti tal-fondi tal-Unjoni u trasparenza mtejba, huma meħtieġa wkoll li jiġu ffissati għal kull programm, fejn huwa xieraq, ammonti massimi li għandhom jingħataw bħala rimborż lill-Istati Membri għal ċerti miżuri, bħalma huma t-testijiet użati fl-Istati Membri u kumpens pagabbli lis-sidien minħabba xi telf mit-tbiċċir jew il-qatla tal-annimali tagħhom. Huwa wkoll meħtieġ li jiġi ċċarat liema nefqa hija eliġibbli għal kontribut finanzjarju tal-Unjoni. Għal dawn ir-raġunijiet, għandha tiġi inkluża kjarifika tan-nefqa eliġibbli.
(14)
Skont ir-Regolament tal-Kunsill (KE) Nru 1290/2005 tal-21 ta’ Ġunju 2005 dwar il-finanzjament tal-politika agrikola komuni (8), il-programmi għall-eradikazzjoni u l-kontroll tal-mard tal-annimali għandhom ikunu ffinanzjati skont il-Fond Agrikolu Ewropew ta’ Garanzija. Għal finijiet ta’ kontroll finanzjarju, għandhom japplikaw l-Artikoli 9, 36 u 37 ta’ dan ir-Regolament.
(15)
Il-kontribut finanzjarju mill-Unjoni għandu jingħata sakemm l-azzjonijiet ippjanati jitwettqu b’mod effiċjenti u l-awtoritajiet kompetenti jipprovdu l-informazzjoni kollha meħtieġa fil-limiti taż-żmien stabbiliti b’din id-Deċiżjoni.
(16)
Għal raġunijiet ta’ effiċjenza amministrattiva l-infiq kollu ppreżentat għal kontribut finanzjarju mill-Unjoni għandu jkun espress f’euro. Skont ir-Regolament tal-Kunsill (KE) Nru 1290/2005, ir-rata ta’ kambju għall-infiq f’munita għajr l-euro għandha tkun l-aħħar rata ta’ kambju stabbilita mill-Bank Ċentrali Ewropew qabel l-ewwel jum tax-xahar li fih titressaq l-applikazzjoni mill-Istat Membru kkonċernat.
(17)
Il-miżuri stipulati f’din id-Deċiżjoni huma skont l-opinjoni tal-Kumitat Permanenti għall-Katina Alimentari u s-Saħħa tal-Annimali,
ADOTTAT DIN ID-DEĊIŻJONI:
KAPITOLU I
PROGRAMMI ANNWALI
Artikolu 1
Bruċellożi bovina
1. Il-programmi għall-eradikazzjoni tal-bruċellożi si bovina ppreżentati minn Spanja, l-Italja, Ċipru, il-Portugall u r-Renju Unit huma b’dan approvati għall-perjodu mill-1 ta’ Jannar 2011 sal-31 ta’ Diċembru 2011.
2. Il-kontribut finanzjarju tal-Unjoni:
(a)
għandu jinkludi somma f'daqqa ta’ EUR 0,5 għal kull annimal domestiku kkampjunat;
(b)
għandu jkun bir-rata ta’ 50 % tal-ispejjeż imġarrba minn kull Stat Membru msemmi fil-paragrafu 1 għall-ispiża ta’:
(i)
twettiq tat-testijiet tal-laboratorju;
(ii)
il-kumpens li għandu jitħallas lis-sidien għall-valur tal-annimali tagħhom maqtula soġġetti għal dawk il-programmi;
(iii)
ix-xiri ta’ dożi ta’ vaċċini, u
(c)
ma għandux jaqbeż l-limiti segwenti:
(i)
EUR 5 600 000 għal Spanja;
(ii)
EUR 3 500 000 għall-Italja;
(iii)
EUR 80 000 għal Ċipru;
(iv)
EUR 1 600 000 għall-Portugall;
(v)
EUR 5 000 000 għar-Renju Unit.
3. L-ispejjeż massimi li għandhom jiġu rimborżati lill-Istati Membri għall-programmi msemmija fil-paragrafu 1 bħala medja ma għandhomx jaqbżu:
(a)
:
għal test rose bengal
:
EUR 0,2 għal kull test;
(b)
:
għal test SAT
:
EUR 0,2 għal kull test;
(c)
:
għal test ta’ fissazzjoni kumplementari
:
EUR 0,4 għal kull test;
(d)
:
għal test ELISA
:
EUR 1 għal kull test;
(e)
:
għall-annimali maqtula
:
EUR 375 għal kull annimal.
Artikolu 2
Tuberkulożi bovina
1. Il-programmi għall-eradikazzjoni tat-tuberkulożi bovina ppreżentati mill-Irlanda, Spanja, l-Italja, il-Portugall u r-Renju Unit huma b’dan approvati għall-perjodu mill-1 ta’ Jannar 2011 sal-31 ta’ Diċembru 2011.
2. Il-kontribut finanzjarju tal-Unjoni:
(a)
għandu jinkludi somma f'daqqa ta’ EUR 0,5 għal kull annimal domestiku kkampjunat;
(i)
għal test gamma-interferon;
(ii)
issuspettat pożittiv fil-biċċerija;
(b)
għandu jkun bir-rata ta’ 50 % tal-ispejjeż imġarrba minn kull Stat Membru msemmi fil-paragrafu 1 għall-ispiża ta’:
(i)
l-ispejjeż ta’ twettiq ta’ testijiet tat-tuberkolin u tal-laboratorju;
(ii)
il-kumpens li għandu jitħallas lis-sidien għall-valur tal-annimali tagħhom maqtula soġġetti għal dawk il-programmi; kif ukoll;
(c)
ma għandux jaqbeż l-limiti segwenti:
(i)
EUR 16 000 000 għall-Irlanda;
(ii)
EUR 15 000 000 għal Spanja;
(iii)
EUR 7 500 000 għall-Italja;
(iv)
EUR 1 200 000 għall-Portugall;
(v)
EUR 23 000 000 għar-Renju Unit.
3. L-ispejjeż massimi li għandhom jiġu rimborżati lill-Istati Membri għall-programmi msemmija fil-paragrafu 1 bħala medja ma għandhomx jaqbżu:
(a)
:
għal test bit-tuberculin
:
EUR 2 għal kull test;
(b)
:
għal test gamma-interferon
:
EUR 5 għal kull test;
(c)
:
għall-annimali maqtula
:
EUR 375 għal kull annimal.
Artikolu 3
Bruċellożi ovina u kaprina
1. Il-programmi għall-eradikazzjoni tal-bruċellożi ovina u kaprina ppreżentati mill-Greċja, Spanja, l-Italja, Ċipru u l-Portugall huma b’dan approvati għall-perjodu mill-1 ta’ Jannar 2011 sal-31 ta’ Diċembru 2011.
2. Il-kontribut finanzjarju tal-Unjoni:
(a)
għandu jinkludi somma f'daqqa ta’ EUR 0,5 għal kull annimal domestiku kkampjunat;
(b)
għandu jkun bir-rata ta’ 50 % tal-ispejjeż imġarrba minn kull Stat Membru msemmi fil-paragrafu 1 għal:
(i)
ix-xiri ta’ vaċċini;
(ii)
l-ispejjeż tat-testijiet tal-laboratorju;
(iii)
il-kumpens li għandu jitħallas lis-sidien għall-valur tal-annimali tagħhom maqtula soġġetti għal dawk il-programmi; kif ukoll;
(c)
ma għandux jaqbeż l-limiti segwenti:
(i)
EUR 160 000 għall-Greċja;
(ii)
EUR 7 500 000 għal Spanja;
(iii)
EUR 3 500 000 għall-Italja;
(iv)
EUR 200 000 għal Ċipru;
(v)
EUR 2 200 000 għall-Portugall.
3. L-ispejjeż massimi li għandhom jiġu rimborżati lill-Istati Membri għall-programmi msemmija fil-paragrafu 1 bħala medja ma għandhomx jaqbżu:
(a)
:
għal test rose bengal
:
EUR 0,2 għal kull test;
(b)
:
għal test ta’ fissazzjoni kumplementari
:
EUR 0,4 għal kull test;
(c)
:
għall-annimali maqtula
:
EUR 50 għal kull annimal.
Artikolu 4
Bluetongue f'żoni endemiċi jew ta’ riskju kbir
1. Il-programmi għall-eradikazzjoni u l-monitoraġġ tal-bluetongue ippreżentati mill-Belġju, il-Bulgarija, ir-Repubblika Ċeka, id-Danimarka, il-Ġermanja, l-Estonja, l-Irlanda, il-Greċja, Spanja, Franza, l-Italja, il-Latvja, il-Litwanja, il-Lussemburgu, l-Ungerija, Malta, l-Pajjiżi l-Baxxi, l-Awstrija, il-Polonja, il-Portugall, ir-Rumanija, is-Slovenja, is-Slovakkja, il-Finlandja u l-Isvezja huma b’dan approvati għall-perjodu mill-1 ta’ Jannar 2011 sal-31 ta’ Diċembru 2011.
2. Il-kontribut finanzjarju tal-Unjoni:
(a)
għandu jinkludi somma f'daqqa ta’ EUR 0,5 għal kull annimal domestiku kkampjunat;
(b)
għandu jkun bir-rata ta’ 50 % tal-ispejjeż imġarrba minn kull Stat Membru msemmi fil-paragrafu 1 għal:
(i)
l-ispejjeż tat-twettiq tal-vaċċinazzjoni;
(ii)
l-ispiża tat-twettiq ta’ testijiet fil-laboratorju għas-sorveljanza viroloġika, seroloġika u entomoloġika;
(iii)
ix-xiri ta’ nases u vaċċini; kif ukoll;
(c)
ma għandux jaqbeż l-limiti segwenti:
(i)
EUR 390 000 għall-Belġju;
(ii)
EUR 10 000 għall-Bulgarija;
(iii)
EUR 1 500 000 għar-Repubblika Ċeka;
(iv)
EUR 40 000 għad-Danimarka;
(v)
EUR 400 000 għall-Ġermanja;
(vi)
EUR 10 000 għall-Estonja;
(vii)
EUR 10 000 għall-Irlanda;
(viii)
EUR 100 000 għall-Greċja;
(ix)
EUR 7 000 000 għal Spanja;
(x)
EUR 3 000 000 għal Franza;
(xi)
EUR 300 000 għall-Italja;
(xii)
EUR 50 000 għal-Latvja;
(xiii)
EUR 40 000 għal-Litwanja;
(xiv)
EUR 170 000 għall-Ungerija;
(xv)
EUR 10 000 għal Malta;
(xvi)
EUR 40 000 għall-Pajjiżi l-Baxxi;
(xvii)
EUR 360 000 għall-Awstrija;
(xviii)
EUR 50 000 għall-Polonja;
(xix)
EUR 2 200 000 għall-Portugall;
(xx)
EUR 100 000 għar-Rumanija;
(xxi)
EUR 250 000 għas-Slovenja;
(xxii)
EUR 50 000 għas-Slovakkja;
(xxiii)
EUR 20 000 għall-Finlandja;
(xxiv)
EUR 100 000 għall-Isvezja;
3. L-ispejjeż massimi li għandhom jiġu rimborżati lill-Istati Membri għall-programmi msemmija fil-paragrafu 1 bħala medja ma għandhomx jaqbżu:
(a)
:
għal test ELISA
:
EUR 2,5 għal kull test;
(b)
:
għat-test PCR
:
EUR 10 għal kull test;
(c)
:
għax-xiri tal-vaċċini monovalenti
:
EUR 0,3 għal kull doża;
(d)
:
għax-xiri tal-vaċċini bivalenti
:
EUR 0,45 għal kull doża;
(e)
:
għall-amministrazzjoni ta’ tilqim għall-annimali bovini
:
EUR 1,50 għal kull annimal bovin imlaqqam, irrispettivament min-numru u tipi ta’ dożi użati;
(f)
:
għall-amministrazzjoni ta’ tilqim għall-annimali ovini jew kaprini
:
EUR 0,75 għal kull annimal kaprin imlaqqam, irrispettivament min-numru u tipi ta’ dożi użati.
Artikolu 5
Salmonellożi (zoonotic salmonella) f'qatgħat għat-tkabbir, għall-bajd u brojler tal-Gallus gallus u f'qatgħat tad-dundjani (Meleagris gallopavo)
1. Il-programmi għall-kontroll ta’ ċerta salmonella żoonotika f'qatgħat għat-tkabbir, għall-bajd u brojler tal-Gallus gallus u f'qatgħat ta’ dundjani (Meleagris gallopavo) ippreżentati mill-Belġju, il-Bulgarija, ir-Repubblika Ċeka, id-Danimarka, l-Estonja, il-Ġermanja, l-Irlanda, il-Greċja, Spanja, Franza, l-Italja, Ċipru, il-Latvja, il-Litwanja, il-Lussemburgu, l-Ungerija, Malta, il-Pajjiżi l-Baxxi, l-Awstrija, il-Polonja, il-Portugall, ir-Rumanija, is-Slovakkja, is-Slovenja u r-Renju Unit huma b’dan approvati għall-perjodu mill-1 ta’ Jannar 2011 sal-31 ta’ Diċembru 2011.
2. Il-kontribut finanzjarju tal-Unjoni:
(a)
għandu jinkludi somma f'daqqa ta’ EUR 0,5 għal kull kampjun uffiċjali meħud;
(b)
għandha tkun bir-rata ta’ 50 % tal-ispejjeż imġarrba minn kull Stat Membru msemmi fil-paragrafu 1 għall-ispiża ta’:
(i)
twettiq ta’ testijiet batterjoloġiċi u ta’ serotipi fil-qafas ta’ kampjunar uffiċjali;
(ii)
twettiq ta’ testijiet batterjoloġiċi biex jivverifikaw l-effiċjenza tad-diżinfettazzjoni;
(iii)
jitwettqu testijiet għad-detezzjoni tal-antimikrobi jew l-effett inibitorju tal-formazzjoni tal-batterji fit-tessuti mit-tjur minn qatgħet ittestjati għas-Salmonella;
(iv)
ix-xiri ta’ vaċċini;
(v)
il-kumpens li għandu jitħallas lis-sidien għall-valur ta’:
-
l-għasafar Gallus gallus tat-tgħammir u li jbidu maqtula,
-
id-dundjani Meleagris gallopavo tat-trobbija maqtula,
-
il-bajd meqrud li għalih saret referenza fil-paragrafu 3; kif ukoll
(c)
ma għandux jaqbeż l-limiti segwenti:
(i)
EUR 1 200 000 għall-Belġju;
(ii)
EUR 75 000 għall-Bulgarija;
(iii)
EUR 2 500 000 għar-Repubblika Ċeka;
(iv)
EUR 440 000 għad-Danimarka;
(v)
EUR 1 000 000 għall-Ġermanja;
(vi)
EUR 30 000 għall-Estonja;
(vii)
EUR 350 000 għall-Irlanda;
(viii)
EUR 1 500 000 għall-Greċja;
(ix)
EUR 1 700 000 għal Spanja;
(x)
EUR 2 000 000 għal Franza;
(xi)
EUR 1 000 000 għall-Italja;
(xii)
EUR 150 000 għal Ċipru;
(xiii)
EUR 130 000 għal-Latvja;
(xiv)
EUR 20 000 għal-Lussemburgu;
(xv)
EUR 2 000 000 għall-Ungerija;
(xvi)
EUR 150 000 għal Malta;
(xvii)
EUR 3 500 000 għall-Pajjiżi l-Baxxi;
(xviii)
EUR 1 000 000 għall-Awstrija;
(xix)
EUR 3 000 000 għall-Polonja;
(xx)
EUR 250 000 għall-Portugall;
(xxi)
EUR 500 000 għar-Rumanija;
(xxii)
EUR 120 000 għas-Slovenja;
(xxiii)
EUR 600 000 għas-Slovakkja;
(xxiv)
EUR 75 000 għar-Renju Unit.
3. L-ispejjeż massimi li għandhom jiġu rimborżati lill-Istati Membri għall-programmi msemmija fil-paragrafu 1 bħala medja ma għandhomx jaqbżu:
(a)
:
għal test batterjoloġiku (kultivazzjoni/iżolament)
:
EUR 7 għal kull test;
(b)
:
għax-xiri tal-vaċċini
:
EUR 0,05 kull doża;
(c)
:
għas-serotipar tal-iżolati rilevanti tas-salmonella spp.
:
EUR 20 għal kull test;
(d)
:
għal test batterjoloġiku biex jivverifika l-effiċjenza ta’ diżinfezzjoni tal-gallinari tat-tiġieġ wara d-depopulazzjoni ta’ qatgħa li tittestja pożittiva għas-Salmonella,
:
EUR 5 għal kull test;
(e)
:
għal test għad-detezzjoni tal-antimikrobi jew fuq l-effett ta’ inibitorju tal-formazzjoni ta’ batterji fit-tessuti, fuq tjur meħudin minn qatgħet ittestjati għas-Salmonella,
:
EUR 5 għal kull test;
(f)
:
għall-kumpens li għandu jitħallas lis-sidien għall-valur ta’
:
(i)
:
tajra tat-trobbija tat-tip Gallus gallus maqtula
:
EUR 4 għal kull tajra;
(ii)
:
tajra tal-bajd kummerċjali Gallus gallus maqtula
:
EUR 2,20 għal kull tajra;
(iii)
:
dundjani tat-trobbija tal-Meleagris gallopavo maqtula,
:
EUR 12 għal kull tajra;
(iv)
:
bajd għat-tifqis tal-Gallus gallus tat-trobbija
:
EUR 0,20 għal kull bajda tat-tifqis meqruda;
(v)
:
bajd għall-ikel tal-Gallus Gallus
:
EUR 0,04 għal kull bajda meqruda;
(vi)
:
bajd għat-tifqis tal-Meleagris gallopavo tat-trobbija
:
EUR 0,40 għal kull bajda tat-tifqis meqruda.
Artikolu 6
Deni klassiku tal-majjali u deni Afrikan tal-majjali
1. Il-programmi għall-kontroll u l-monitoraġġ ta’:
(a)
Deni klassiku tal-majjali, ppreżentat mill-Bulgarija, il-Ġermanja, Franza, l-Ungerija, ir-Rumanija, is-Slovenja u s-Slovakkja huma b’dan approvati għall-perjodi mill-1 ta’ Jannar 2011 sal-31 ta’ Diċembru 2011.
(b)
Deni Afrikan tal-majjali, ppreżentat mill-Italja huwa b’dan il-mezz approvat għall-perjodu mill-1 ta’ Jannar 2011 sal-31 ta’ Diċembru 2011.
2. Il-kontribut finanzjarju tal-Unjoni:
(a)
għandu jinkludi somma f'daqqa ta’ EUR 0,5 għal kull ħanżir domestiku kkampjunat u ta’ EUR 5 għal kull ħanżir selvaġġ ikkampjunat;
(b)
għandha tkun bir-rata ta’ 50 % tal-ispejjeż imġarrba:
(i)
minn kull Stat Membru msemmi fil-paragrafu 1 għall-ispiża biex jitwettqu t-testijiet viroloġiċi, istoloġiċi u seroloġiċi ta’ ħnieżer domestiċi u ħnieżer selvaġġi;
(ii)
għall-programmi ppreżentati mill-Bulgarija, il-Ġermanja, Franza u r-Rumanija għax-xiri u d-distribuzzjoni ta’ vaċċini u lixki għall-vaċċinazzjoni ta’ ħnieżer selvaġġi; u
(c)
ma għandux jaqbeż l-limiti segwenti:
(i)
EUR 210 000 għall-Bulgarija;
(ii)
EUR 1 520 000 għall-Ġermanja;
(iii)
EUR 740 000 għal Franza;
(iv)
EUR 160 000 għall-Italja;
(v)
EUR 480 000 għall-Ungerija;
(vi)
EUR 480 000 għar-Rumanija;
(vii)
EUR 30 000 għas-Slovenja;
(viii)
EUR 310 000 għas-Slovakkja.
3. L-ispejjeż massimi li għandhom jiġu rimborżati lill-Istati Membri għall-programmi msemmija fil-paragrafu 1 bħala medja ma għandhomx jaqbżu t-EUR 2,5 għal kull test ELISA.
Artikolu 7
Marda vesikulari tal-ħnieżer tal-infafet fil-majjali
1. Il-programm għall-eradikazzjoni tal-marda vesikulari tal-ħnieżer ippreżentat mill-Italja hu b’dan il-mezz approvat għall-perjodu mill-1 ta’ Jannar 2011 sal-31 ta’ Diċembru 2011.
2. Il-kontribut finanzjarju tal-Unjoni:
(a)
għandu jinkludi somma f'daqqa ta’ EUR 0,5 għal kull annimal domestiku kkampjunat;
(b)
għandu jkun bir-rata ta’ 50 % tal-ispejjeż tat-testijiet tal-laboratorju; kif ukoll
(c)
ma għandux jaqbeż is-EUR 730 000.
Artikolu 8
Influwenza avjarja fit-tjur u l-għasafar selvaġġi
1. Il-programmi ta’ stħarriġ għall-influwenza avjarja fit-tjur u fl-għasafar selvaġġi ppreżentati mill-Belġju, il-Bulgarija, ir-Repubblika Ċeka, id-Danimarka, il-Ġermanja, l-Estonja, l-Irlanda, il-Greċja, Spanja, Franza, l-Italja, Ċipru, il-Latvja, il-Litwanja, il-Lussemburgu, l-Ungerija, Malta, l-Pajjiżi l-Baxxi, l-Awstrija, il-Polonja, il-Portugall, ir-Rumanija, is-Slovenja, is-Slovakja, il-Finlandja, l-Isvezja u r-Renju Unit huma b’dan approvati għall-perjodu mill-1 ta’ Jannar 2011 sal-31 ta’ Diċembru 2011.
2. Il-kontribut finanzjarju tal-Unjoni:
(a)
għandu jinkludi somma f'daqqa ta’ EUR 0,5 għal kull tajra kkampjunata u ta’ EUR 5 għal tajra selvaġġa kkampjunata;
(b)
għandu jkun bir-rata ta’ 50 % tal-ispejjeż imġarrba minn kull Stat Membru għall-ispejjeż tat-twettiq tat-testijiet tal-laboratorji: kif ukoll;
(c)
ma għandux jaqbeż l-limiti segwenti:
(i)
EUR 70 000 għall-Belġju;
(ii)
EUR 40 000 għall-Bulgarija;
(iii)
EUR 60 000 għar-Repubblika Ċeka;
(iv)
EUR 80 000 għad-Danimarka;
(v)
EUR 250 000 għall-Ġermanja;
(vi)
EUR 10 000 għall-Estonja;
(vii)
EUR 60 000 għall-Irlanda;
(viii)
EUR 50 000 għall-Greċja;
(ix)
EUR 110 000 għal Spanja;
(x)
EUR 200 000 għal Franza;
(xi)
EUR 800 000 għall-Italja;
(xii)
EUR 20 000 għal Ċipru;
(xiii)
EUR 50 000 għal-Latvja;
(xiv)
EUR 10 000 għal-Litwanja;
(xv)
EUR 10 000 għal-Lussemburgu;
(xvi)
EUR 300 000 għall-Ungerija;
(xvii)
EUR 20 000 għal Malta;
(xviii)
EUR 300 000 għall-Pajjiżi l-Baxxi;
(xix)
EUR 50 000 għall-Awstrija;
(xx)
EUR 120 000 għall-Polonja;
(xxi)
EUR 300 000 għall-Portugall;
(xxii)
EUR 350 000 għar-Rumanija;
(xxiii)
EUR 40 000 għas-Slovenja;
(xxiv)
EUR 30 000 għas-Slovakja;
(xxv)
EUR 30 000 għall-Finlandja;
(xxvi)
EUR 120 000 għall-Isvezja;
(xxvii)
EUR 120 000 għar-Renju Unit.
3. L-ispejjeż massimi li għandhom jiġu rimborżati lill-Istati Membri għat-testijiet koperti mill-programmi bħala medja ma għandhomx jaqbżu:
(a)
:
test ELISA
:
EUR 2 għal kull test;
(b)
:
test bil-ġel agar għal diffużjoni immuni
:
EUR 1,2 għal kull test;
(c)
:
test HI għal H5/H7
:
EUR 12 għal kull test;
(d)
:
test għall-iżolament ta’ vajrus
:
EUR 40 għal kull test;
(e)
:
test PCR
:
EUR 20 għal kull test.
Artikolu 9
Enċefalopatiji sponġiformi trażmissibbli (TSE), enċefalopatija sponġiformi bovina (BSE) u scrapie
1. Il-programmi għall-monitoraġġ ta’ enċefalopatiji sponġiformi trażmissibbli (TSE), u għall-eradikazzjoni tal-enċefalopatija sponġiforma bovina (BSE) u tal-iscrapie ppreżentati mill-Belġju, il-Bulgarija, ir-Repubblika Ċeka, id-Danimarka, il-Ġermanja, l-Estonja, l-Irlanda, il-Greċja, Spanja, Franza, l-Italja, Ċipru, il-Latvja, il-Litwanja, il-Lussemburgu, l-Ungerija, Malta, l-Pajjiżi l-Baxxi, l-Awstrija, il-Polonja, il-Portugall, ir-Rumanija, is-Slovenja, is-Slovakkja, il-Finlandja, l-Isvezja u r-Renju Unit huma b’dan approvati għall-perjodu mill-1 ta’ Jannar 2011 sal-31 ta’ Diċembru 2011.
2. Il-kontribut finanzjarju tal-Unjoni:
(a)
għandhom jinkludu somma f'daqqa ta’ EUR 0,5 għal kull annimal domestiku kkampjunat;
(b)
għandu jkun bir-rata ta’ 100 % tal-ispejjeż imġarrba minn kull Stat Membru msemmi fil-paragrafu 1 għall-ispiża ta’:
(i)
testijiet rapidi mwettqa biex jissodisfaw ir-rekwiżiti tal-Artikolu 12(2) tar-Regolament (KE) Nru 999/2001, Anness III Kapitolu A Partijiet I u II punti 1 sa 5 ta Regolament (KE) Nru 999/2001 u l-Anness VII għal dak ir-Regolament,
(ii)
testijiet konfermatorji u testijiet primarji diskriminatorji tal-molekuli mwettqa kif imsemmi fil-punt 3(2)(c)(i) tal-Kapitolu C tal-Anness X għar-Regolament (KE) Nru 999/2001;
(c)
għandu jkun bir-rata ta’ 50 % tal-ispejjeż imġarrba minn kull Stat membru għal:
(i)
il-kumpens li jrid jitħallas lis-sidien għall-valur tal-annimali maqtula u meqruda tagħhom skont il-programmi tagħhom tal-eradikazzjoni tal-BSE u tal-iscrapie:
(ii)
l-analiżi tal-kampjuni għad-determinazzjoni tal-ġenotipi; kif ukoll;
(d)
ma għandux jaqbeż il-limiti segwenti:
(i)
EUR 2 300 000 għall-Belġju;
(ii)
EUR 630 000 għall-Bulgarija;
(iii)
EUR 1 530 000 għar-Repubblika Ċeka;
(iv)
EUR 1 570 000 għad-Danimarka;
(v)
EUR 11 750 000 għall-Ġermanja;
(vi)
EUR 330 000 għall-Estonja;
(vii)
EUR 4 250 000 għall-Irlanda;
(viii)
EUR 2 500 000 għall-Greċja;
(ix)
EUR 6 150 000 għal Spanja;
(x)
EUR 19 850 000 għal Franza;
(xi)
EUR 7 000 000 għall-Italja;
(xii)
EUR 3 200 000 għal Ċipru;
(xiii)
EUR 420 000 għal-Latvja;
(xiv)
EUR 720 000 għal-Litwanja;
(xv)
EUR 125 000 għal-Lussemburgu;
(xvi)
EUR 1 380 000 għall-Ungerija;
(xvii)
EUR 25 000 għal Malta;
(xviii)
EUR 3 530 000 għall-Pajjizi l-Baxxi;
(xix)
EUR 1 800 000 għall-Awstrija;
(xx)
EUR 5 440 000 għall-Polonja;
(xxi)
EUR 1 450 000 għall-Portugall;
(xxii)
EUR 1 850 000 għar-Rumanija;
(xxiii)
EUR 275 000 għas-Slovenja;
(xxiv)
EUR 860 000 għas-Slovakkja;
(xxv)
EUR 680 000 għall-Finlandja;
(xxvi)
EUR 1 050 000 għall-Isvezja;
(xxvii)
EUR 6 250 000 għar-Renju Unit.
3. Il-kontribut finanzjarju mill-Unjoni għall-programmi msemmija fil-paragrafu 1 għandu jkun għat-testijiet imwettqa u għall-annimali maqtula u l-ammont massimu bħala medja ma għandux jaqbeż:
(a)
:
għat-testijiet mwettqa fuq l-annimali bovini
:
EUR 8 għal kull test;
(b)
:
għatt-testijiet mwettqa fuq l-annimali ovini u kaprini
:
EUR 25 għal kull test;
(c)
:
għal testijiet konfirmatorji u għat-testijiet primarji diskriminatorji tal-molekoli
:
EUR 175 għal kull test;
(d)
:
għal testijiet ta’ ġenotipar
:
EUR 10 għal kull test;
(e)
:
għal kull annimal bovin maqtul
:
EUR 500 kull annimal;
(f)
:
għal kull nagħġa jew mogħża maqtula
:
EUR 70 għal kull annimal.
Artikolu 10
Il-marda tal-idrofobija
1. Il-programmi għall-eradikazzjoni tal-idrofobija ppreżentati mill-Bulgarija, l-Estonja, l-Ungerija, il-Polonja, ir-Rumanija u s-Slovakkja huma b’dan approvati għall-perjodu mill-1 ta’ Jannar 2011 sal-31 ta’ Diċembru 2011.
2. Il-kontribut finanzjarju tal-Unjoni:
(a)
għandu jinkludi somma f'daqqa ta’ EUR 5 għal kull annimal selvaġġ ikkampjunat;
(b)
għandu jkun bir-rata ta’ 75 % tal-ispejjeż imġarrba minn kull Stat Membru msemmi fil-paragrafu 1 għall-ispiża ta’:
(i)
t-twettiq tat-testijiet tal-laboratorju għad-detezzjoni tal-antiġeni jew l-antikorpi tal-idrofobija;
(ii)
għall-iżolament u l-karatterizzazzjoni tal-vajrus tal-idrofobija;
(iii)
id-detezzjoni tal-biomarkatur u t-titrazzjoni tal-lixki tal-vaċċini;
(iv)
ix-xiri u d-distribuzzjoni ta’ vaċċin orali flimkien mal-lixki;
(v)
ix-xiri u l-amministrazzjoni lill-bhejjem tal-vaċċini parenterali; kif ukoll;
(c)
ma għandux jaqbeż il-limiti segwenti:
(i)
EUR 1 800 000 għall-Bulgarija;
(ii)
EUR 620 000 għall-Estonja;
(iii)
EUR 1 450 000 għall-Ungerija;
(iv)
EUR 6 500 000 għall-Polonja;
(v)
EUR 5 000 000 għar-Rumanija;
(vi)
EUR 700 000 għas-Slovakkja;
(vii)
EUR 170 000 għall-Finlandja.
3. L-ispejjeż massimi li għandhom jiġu rimborżati lill-Istati Membri għall-programmi msemmija fil-paragrafu 1 bħala medja ma għandhomx jaqbżu:
(a)
:
għal test seroloġiku
:
EUR 12 għal kull test;
(b)
:
għal test biex tinstab it-tetraċiklina fl-għadam
:
EUR 12 għal kull test;
(c)
:
għal test florexxenti tal-antikorpi (TAF)
:
EUR 18 għal kull test;
(d)
:
għax-xiri ta’ vaċċin orali flimkien mal-lixki
:
EUR 0,60 għal kull doża;
(e)
:
għad-distribuzzjoni ta’ vaċċin orali flimkien mal-lixki
:
EUR 0,35 għal kull doża;
(f)
:
għax-xiri tal-vaċċini parenterali
:
EUR 1 għal kull doża;
(g)
:
għall-amministrazzjoni ta’ vaċċini tal-idrofobija għall-annimali bovini
:
EUR 1,50 għal kull annimal bovin imlaqqam, irrispettivament min-numru u t-tipi ta’ dożi użati;
4. Minkejja l-paragrafi 2 u 3, għall-parti tal-programm Slovakk li se jiġu implimentati barra mit-territorju tiegħu, il-kontribut finanzjarju mill-Unjoni għandu:
(a)
jingħata biss għall-ispejjeż tax-xiri u t-tqassim ta’ vaċċin orali flimkien mal-lixki;
(b)
ikun bir-rata ta’ 100 %; kif ukoll;
(c)
ma għandux jaqbeż il-EUR 250 000.
5. L-ispejjeż massimi li għandhom jitħallsu għall-ispejjeż imsemmijin fil-paragrafu 4 bħala medja ma għandhomx jaqbżu:
(a)
:
għax-xiri ta’ vaċċin orali flimkien mal-lixki
:
EUR 0,60 għal kull doża
(b)
:
għad-distribuzzjoni ta’ vaċċin orali flimkien mal-lixki
:
EUR 0,35 għal kull doża
KAPITOLU II
PROGRAMMI PLURIENNALI
Artikolu 11
Il-marda tal-idrofobija
1. Il-programm pluriennali għall-eradikazzjoni tal-idrofobija ppreżentat mill-Italja u l-Awstrija huwa b’dan approvat għall-perjodu mill-1 ta’ Jannar 2011 sal-31 ta’ Diċembru 2012.
2. Il-programm pluriennali għall-eradikazzjoni tal-idrofobija ippreżentat mil-Latvja huwa b’dan approvat għall-perjodu mill-1 ta’ Jannar 2011 sal-31 ta’ Diċembru 2013.
3. It-tieni sena tal-programm pluriennali għall-eradikazzjoni tal-idrofobija ppreżentat mil-Litwanja u l-Awstrija hija b’dan approvata għall-perjodu mill-1 ta’ Jannar 2011 sal-31 ta’ Diċembru 2011.
4. Ir-raba’ sena tal-programm pluriennali għall-eradikazzjoni tal-idrofobija ppreżentat mis-Slovenja hija b’dan approvata għall-perjodu bejn l-1 ta’ Jannar 2011 u l-31 ta’ Diċembru 2011.
5. Il-kontribut finanzjarju tal-Unjoni:
(a)
għandu jinkludi somma f'daqqa ta’ EUR 5 għal kull annimal selvaġġ ikkampjunat;
(b)
għandu jkun bir-rata ta’ 75 % tal-ispejjeż imġarrba minn kull Stat Membru msemmi fil-paragrafu 1 għall-ispiża ta’:
(i)
t-twettiq tat-testijiet tal-laboratorju għad-detezzjoni tal-antiġeni jew l-antikorpi tal-idrofobija;
(ii)
għall-iżolament u l-karatterizzazzjoni tal-virus tal-idrofobija;
(iii)
id-detezzjoni tal-biomarkatur u t-titrazzjoni tal-lixki tal-vaċċini;
(iv)
ix-xiri u d-distribuzzjoni ta’ vaċċin orali flimkien mal-lixki,
(v)
ix-xiri u l-amministrazzjoni lill-bhejjem tal-vaċċini parenterali; kif ukoll;
(c)
ma għandux jaqbeż dan li jmiss għas-sena 2011:
(i)
EUR 2 250 000 għall-Italja;
(ii)
EUR 1 800 000 għal-Latvja;
(iii)
EUR 2 700 000 għal-Litwanja;
(iv)
EUR 200 000 għall-Awstrija;
(v)
EUR 740 000 għas-Slovenja
6. L-ispejjeż massimi li għandhom jiġu rimborżati lill-Istati Membri għall-programmi msemmija fil-paragrafu 1 bħala medja ma għandhomx jaqbżu:
(a)
:
għal test seroloġiku
:
EUR 12 għal kull test;
(b)
:
għal test biex tinstab it-tetraċiklina fl-għadam
:
EUR 12 għal kull test;
(c)
:
għal test florexxenti tal-antikorpi (TAF)
:
EUR 18 għal kull test;
(d)
:
għax-xiri ta’ vaċċin orali flimkien mal-lixki
:
EUR 0,60 għal kull doża;
(e)
:
għax-xiri ta’ vaċċin orali flimkien mal-lixki
:
EUR 0,35 għal kull doża;
(f)
:
għax-xiri tal-vaċċini parenterali
:
EUR 1 għal kull doża;
(g)
:
għall-amministrazzjoni ta’ vaċċini tal-idrofobija għall-annimali bovini
:
EUR 1,50 għal kull annimal bovin imlaqqam, irrispettivament min-numru u t-tipi ta’ dożi użati.
7. Minkejja l-paragrafi 5 u 6, għall-parti tal-programm pluriennali Litwan li se tiġi implimentata barra mit-territorju tiegħu, il-kontribut finanzjarju mill-Unjoni għandu:
(a)
jingħata biss għall-ispejjeż tax-xiri u t-tqassim ta’ vaċċin orali flimkien mal-lixki;
(b)
ikun bir-rata ta’ 100 %; kif ukoll;
(c)
ma jaqbiżx il-EUR 1 100 000 għas-sena 2011.
8. L-ispejjeż massimi li għandhom jitħallsu lura għall-ispejjeż imsemmija fil-paragrafu 7 bħala medja ma għandhomx jaqbżu:
(a)
:
għax-xiri ta’ vaċċin orali flimkien mal-lixki
:
EUR 0,60 għal kull doża;
(b)
:
għax-xiri ta’ vaċċin orali flimkien mal-lixki
:
EUR 0,35 għal kull doża.
KAPITOLU III
Artikolu 12
In-nefqa eliġibbli
1. Mingħajr preġudizzju għal-limiti massimi tal-kontribut finanzjarju mill-Unjoni previsti fl-Artikoli 1 sa 11, l-ispiża eliġibbli koperta mill-miżuri msemmija f'dawn l-Artikoli għandha tkun limitata għan-nefqa mniżżla fl-Anness.
2. L-ispejjeż biss minfuqa fit-twettiq tal-programmi annwali jew pluriennali msemmija fl-Artikoli 1 sa 11 u mħallsa qabel il-preżentazzjoni tar-rapport finali mill-Istati Membri għandu jkun eliġibbli għal kofinanzjament permezz ta’ kontribuzzjoni finanzjarja mill-Unjoni bl-eċċezzjoni tal-ispejjeż imsemmija fl-Artikoli 10(4) u 11(7).
KAPITOLU IV
DISPOŻIZZJONIJIET ĠENERALI U FINALI
Artikolu 13
1. Il-kumpens li għandu jitħallas lis-sidien għall-valur tal-annimali maqtula u tal-prodotti meqruda għandu jingħata fi żmien 90 jum mid-data ta’:
(a)
il-qatla tal-annimal;
(b)
il-qerda tal-prodotti; jew
(c)
il-preżentazzjoni tal-formola tat-talba mimlija mis-sid.
2. L-Artikolu 9(1), (2) u (3) tar-Regolament tal-Kummissjoni (KE) Nru 883/2006 (9) għandu japplika għall-ħlasijiet ta’ kumpens magħmula barra il-perjodu ta’ 90 jum imsemmi fil-paragrafu 1 ta’ dan l-Artikolu.
Artikolu 14
1. In-nefqa ppreżentata mill-Istati Membri għal kontribut finanzjarju mill-Komunità għandha tiġi espressa f’euro u għandha teskludi t-taxxa fuq il-valur miżjud u taxxi oħra.
2. Fejn in-nefqa ta’ Stat Membru hija f'valuta li ma tkunx l-euro, l-Istat Membru kkonċernat għandu jikkonvertiha f’euro billi japplika r-rata tal-kambju l-aktar reċenti stabbilita mill-Bank Ċentrali Ewropew qabel l-ewwel jum tax-xahar li fih tiġi ppreżentata l-applikazzjoni mill-Istat Membru.
Artikolu 15
1. Il-kontribut finanzjarju mill-Komunità għall-programmi msemmija fl-Artikoli 1 sa 11 għandu jingħata sakemm l-Istati Membri kkonċernati:
(a)
jimplimentaw il-programmi skont id-dispożizzjonijiet rilevanti tal-liġi tal-Komunità, inklużi r-regoli dwar il-kompetizzjoni u dwar l-għoti ta’ kuntratti pubbliċi;
(b)
iqiegħdu fis-seħħ sa mhux aktar tard mill-1 ta’ Jannar 2011, il-liġijiet, ir-regolamenti u d-dispożizzjonijiet amministrattivi meħtieġa biex jiġu implimentati l-programmi;
(c)
jibagħtu lill-Kummissjoni mhux aktar tard mill-31 ta’ Lulju 2010 r-rapporti tekniċi u finanzjarji intermedji għall-programmi msemmija fl-Artikoli 1 sa 16, skont l-Artikolu 27(7)(a) tad-Deċiżjoni 2009/470/KE li jkopru l-programmi mill-1 ta’ Jannar 2011 sat-30 ta’ Ġunju 2011;
(d)
għall-programmi msemmija fl-Artikolu 8 biss, jirrapportaw lill-Kummissjoni r-riżultati pożittivi u negattivi tal-investigazzjonijiet lokalizzati waqt is-sorveljanza tagħhom tat-tjur u tal-għasafar salvaġġi permezz tas-sistema onlajn tal-Kummissjoni, kull sitt xhur, billi jgħaddu dawn ir-riżultati f'perjodu ta’ erba’ ġimgħat wara tmiem l-aħħar xahar kopert mir-rapport;
(e)
jgħaddu rapport finali lill-Kummissjoni skont l-Artikolu 27(7)(b) tad-Deċiżjoni 2009/470/KE sat-30 ta’ April 2012 dwar it-twettiq tekniku tal-programm akkumpanjat minn provi li jiġġustifikaw l-ispejjeż imħallsa mill-Istat Membru u r-riżultati miksuba waqt il-perjodu mill-1 ta’ Jannar 2011 sal-31 ta’ Diċembru 2011;
(f)
jimplimentaw il-programmi tagħhom b’mod effiċjenti;
(g)
ma jressqux aktar talbiet għal kontributi oħra mill-Unjoni għall-dawk il-miżuri, u ma jkunux bagħtu talbiet bħal dawn preċedentement.
2. Fejn Stat Membru ma jikkonformax mal-paragrafu 1, il-Kummissjoni għandha tnaqqas il-kontribut finanzjarja mill-Unjoni wara li tkun qieset in-natura u l-gravità tal-ksur, u t-telf finanzjarju għall-Unjoni.
Artikolu 16
Din id-Deċiżjoni għandha tapplika mill-1 ta’ Jannar 2011.
Artikolu 17
Din id-Deċiżjoni hija indirizzata lill-Istati Membri.
Magħmul fi Brussell, it-23 ta’ Novembru 2010.

Metadata:
Eurovoc Level 1 Categories: 100152
100149
100156
100161
100144
Eurovoc Level 2 Categories: 100229
100177
100282
100215
100250
100245
Eurovoc Level 3 Categories: 2442
5283
2479
1754
1005
1154
5877
All Eurovoc Categories: 1005
1445
1755
1854
192
2792
5283
6152